Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1991. évi XXXIV. törvény módosítása
Paragraph Index: 989

189. § A szerencsejáték szervezésérõl szóló 1991. évi XXXIV. törvény (a továbbiakban: Szjtv.) 1. §-ának (8) bekezdése helyébe a következõ rendelkezés lép: „(8) A nyereményre jogosult játékos kérésére a szerencsejáték-szervezõ köteles a 2 millió forintot, illetve ennek megfelelõ valutaösszeget meghaladó nyereményrõl annak jogcímét és forintértékét tanúsító igazolást adni. A valutaösszeg átváltása tekintetében a nyeremény kifizetésének napján érvényes, a Magyar Nemzeti Bank által közzétett hivatalos devizaárfolyamot kell alkalmazni. A nyereményigazolásnak tartalmaznia kell a szerencsejáték-szervezõ és a játékos azonosító adatait, a nyerés és a nyeremény átvételének helyét és idõpontját, a szerencsejáték-szervezõ által a nyereménybõl levont személyi jövedelemadó összegét, valamint pénznyerõ automatából származó nyeremény esetén a pénznyerõ automata gyártási számát és a mérésügyi szerv által adott azonosító számát. A nyereményigazolás az állami adóhatóság által rendszeresített és hitelesített bizonylaton, vagy az állami adóhatóság jóváhagyásával – amennyiben a szerencsejáték-szervezõ a játékos személyes adatai, valamint egyéb, személyhez fûzõdõ jogai védelmét biztosítja – zárt számítástechnikai rendszeren keresztül is kiállítható. A szerencsejáték-szervezõ köteles valamennyi kérelmet a nyereményigazolás kiállításának általa választott módján egységesen teljesíteni.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes